N-a fost ușor pentru Nicușor Dan. Care e povestea noului primar general al Capitalei.
Nicușor Dan a mai candidat de două ori pentru Primăria Capitalei. La prima candidatură, Nicușor Dan a luat 8%. În 2016, Nicușor a obținut 30,52%, Firea – 42,97%.
Matematicianul Nicușor Dan a găsit soluția și a ajuns primarul general al Bucureștiului. A treia e cu noroc a funcționat în cazul lui. A luptat până a câștigat. Primăria Bucureștiului e o problemă la care fostul olimpic a început să lucreze acum mulți ani. Mai întâi a înființat Asociația Salvați Bucureștiul, care a salvat de la demolare multe case de patrimoniu. A candidat prima oară în 2012, dar cifrele n-au fost deloc de partea lui – doar 8 la sută din voturi. În 2016, a luat peste 30%, dar Firea a avut aproape 43 de procente.Iar campania electorală de anul acesta a fost plină de obstacole.